Mandolina
Mandolina (it. mandolino) – styginis muzikos instrumentas, turintis pailginto pusrutulio korpusą su kakleliu, 4 poras stygų. Skambinama virpinant stygas plektru. Mandolina atsirado iš liutnios XVI–XVII a. Italijoje, paplito ir kitose šalyse. Italijoje turi kelias atmainas (sopraninė mandolina, altinė mandolina, mandola, mandolončelė, mandolona); paplitę mandolinų orkestrai.